તો બીજી તરફ મુખ્યમંત્રી નરેન્દ્ર મોદીએ સ્પોર્ટ્સ યુનિવર્સિટી, યોગ યુનિવર્સિટી અને વ્યાયામ પ્રવૃત્તિઓ માટે રાજ્ય સરકારના પ્રોત્સાહક અભિગમની રૂપરેખા આપી હતી. યુવક સેવા, રમતગમત અને સાંસ્કૃતિક પ્રવૃતિઓના સચિવ ભાગ્યેશ જ્હા પણ આ પ્રંસગે ઉપસ્થિત રહ્યાં હતા. અત્રે ઉલ્લેખનીય છે કે, થોડા સમય પહેલા એવા સમાચાર પણ આવ્યા હતા કે અક્ષય કુમાર ભારતની વિવિધ ભાષાઓમાં પોતાના પ્રોડક્શન હાઉસ હેઠળ ફિલ્મોનું નિર્માણ કરવાની તૈયારીમાં છે, જેમાં ગુજરાતી ફિલ્મ જગત પણ આવી જાય છે. તેથી એવી ધારણા પણ બાંધવામાં આવી રહી છે કે, આ મુલાકાત દરમિયાન ગુજરાતી ફિલ્મોના નિર્માણ માટે અક્ષય કુમારે મુખ્યમંત્રી નરેન્દ્ર મોદી સાથે ચર્ચા કરીને સહયોગ મળે તેવી અપેક્ષા વ્યક્ત કરી હોય.